{"natural_text": "ประกาศกระทรวงศึกษาธิการ\nเรื่อง จัดตั้งหน่วยศึกษานิเทศก์ สังกัดสำนักงานคณะกรรมการการอาชีวศึกษา\nเป็นหน่วยงานการศึกษา\n\nสำนักงานคณะกรรมการการอาชีวศึกษาเป็นหน่วยงานหลักในการจัดการอาชีวศึกษาและฝึกอบรมวิชาชีพ เพื่อผลิตและพัฒนากำลังคนในระดับกึ่งฝีมือ ระดับฝีมือ ระดับเทคนิค และระดับเทคโนโลยี ให้มีคุณภาพสอดคล้องกับความต้องการของตลาดแรงงาน และในการจัดการอาชีวศึกษาและการฝึกอบรมวิชาชีพให้เกิดคุณภาพ ประกอบด้วยองค์ประกอบหลัก ๓ ประการ คือ การบริหารจัดการการจัดการเรียนการสอน และการนิเทศการศึกษา\n\nในส่วนของการนิเทศการศึกษา สำนักงานคณะกรรมการการอาชีวศึกษามีหน่วยศึกษานิเทศก์ซึ่งมีฐานะเป็นหน่วยงานภายในตามประกาศสำนักงานคณะกรรมการการอาชีวศึกษา ลงวันที่ ๑๙ พฤศจิกายน ๒๕๕๓ มีหน้าที่ความรับผิดชอบในการนิเทศการจัดการอาชีวศึกษาและการฝึกอบรมวิชาชีพ โดยการส่งเสริมสถานศึกษาอาชีวศึกษาและสถาบัน ในกรณีพัฒนาหลักสูตรการจัดการศึกษา การวางแผนและการปรับปรุงผลการศึกษา การพัฒนาสื่อ นวัตกรรมและเทคโนโลยีทางการศึกษาและการประกันคุณภาพการศึกษา ให้มีคุณภาพตามมาตรฐานการอาชีวศึกษา\n\nเพื่อให้การปฏิบัติงานตามภารกิจ หน้าที่ของการจัดการอาชีวศึกษาและการฝึกอบรมวิชาชีพ มีประสิทธิภาพและเกิดประโยชน์สูงสุด จำเป็นอย่างยิ่งที่จะต้องมีหน่วยงานการศึกษาทำหน้าที่ประสานงานด้านการจัดการอาชีวศึกษาและการฝึกอบรมวิชาชีพ เพื่อเชื่อมโยงการทำงานดำเนินงานสถาบันการอาชีวศึกษา สถานศึกษาอาชีวศึกษาทั้งของรัฐและเอกชน และหน่วยงานอื่น ๆ ที่เกี่ยวข้องในกระทรวงศึกษาธิการ ให้เกิดความร่วมมือในการยกระดับคุณภาพการจัดอาชีวศึกษาและการฝึกอบรมวิชาชีพตามนโยบายของกระทรวงศึกษาธิการ ให้บรรลุผลสำเร็จตามเป้าหมายได้อย่างมีประสิทธิภาพ\n\nอาศัยอำนาจตามความในมาตรา ๘ และมาตรา ๑๒ แห่งพระราชบัญญัติระเบียบบริหารราชการกระทรวงศึกษาธิการ พ.ศ. ๒๕๔๖ ประกอบมาตรา ๔ และมาตรา ๕แห่งพระราชบัญญัติระเบียบข้าราชการครูและบุคลากรทางการศึกษา พ.ศ. ๒๕๔๗ รัฐมนตรีว่าการกระทรวงศึกษาธิการจึงออกประกาศ

ข้อ ๒ ให้หน่วยศึกษานิเทศก์ สังกัดสำนักงานคณะกรรมการการอาชีวศึกษาเป็นหน่วยงานการศึกษา ตามมาตรา ๔ แห่งพระราชบัญญัติระเบียบข้าราชการครูและบุคลากรทางการศึกษา พ.ศ. ๒๕๔๗ โดยมีบทบาทและหน้าที่ความรับผิดชอบ ดังนี้

(๑) นิเทศการจัดการอาชีวศึกษาและการฝึกอบรมวิชาชีพ โดยการส่งเสริมสถานศึกษาอาชีวศึกษาและสถาบัน ในการพัฒนาหลักสูตร การจัดการศึกษา การวัดและประเมินผลการศึกษา การพัฒนาสื่อ นวัตกรรมและเทคโนโลยีทางการศึกษา และการประกันคุณภาพการศึกษาให้มีคุณภาพตามมาตรฐานการอาชีวศึกษา

(๒) วิเคราะห์ วิจัยเกี่ยวกับสภาพปัจจุบันและความต้องการกำลังคน การพัฒนาหลักสูตร การอาชีวศึกษาและการฝึกอบรมวิชาชีพ การจัดการศึกษา สื่อนวัตกรรมและเทคโนโลยีทางการศึกษา เพื่อพัฒนาระบบบริหารงานวิชาการ พัฒนามาตรฐานและการประกันคุณภาพการศึกษา สำหรับใช้ในการปฏิบัติงานและเผยแพร่แก่ผู้บริหาร ครู คณาจารย์ ผู้เกี่ยวข้องและผู้สนใจทั่วไป สอดคล้องกับความต้องการของสถานประกอบการ

(๓) ศึกษา ค้นคว้า เผยแพร่งานวิชาการแก่นักเรียน นักศึกษา ครู คณาจารย์ สถานศึกษาอาชีวศึกษาและสถาบัน เพื่อใช้ในการจัดการศึกษาและการพัฒนากระบวนการจัดการเรียนการสอนให้มีประสิทธิภาพ

(๔) ติดตาม ตรวจสอบ และประเมินผล เพื่อจัดทำฐานข้อมูลและสารสนเทศในการวางแผน การนิเทศและการพัฒนางานทางด้านวิชาการ

(๕) ส่งเสริมสนับสนุน และประสานงานเครือข่ายการจัดการอาชีวศึกษาและการฝึกอบรมวิชาชีพทั้งภาครัฐและเอกชน

(๖) ก้ากับ ดูแล ส่งเสริมและสนับสนุนการดำเนินงานของศูนย์ส่งเสริมและพัฒนาอาชีวศึกษาภาค (๗) เสนอแนวทางการพัฒนางานวิชาการต่อสำนักงานคณะกรรมการการอาชีวศึกษา (๘) ปฏิบัติงานร่วมกับหรือสนับสนุนการปฏิบัติงานของหน่วยงานอื่น หรือที่ได้รับมอบหมาย

ข้อ ๓ การจัดโครงสร้างหน่วยงานและอัตรากำลัง ให้เป็นไปตามที่คณะกรรมการข้าราชการครูและบุคลากรทางการศึกษากำหนด

ทั้งนี้ ตั้งแต่บัดนี้เป็นต้นไป